ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 1550 

30 Δεκεμβρίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης 
στη θέση Αγ. θεόδωροι της Κοινότητας Βαθέως Αί¬ 
γινας Νομ. Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Γλυφάδας Νομ. Αττι¬ 
κής. 2 

ΑΠΟΦΑΣΕΙΣ 

Χωροθέτηση και οικιστική καταλληλότητα έκτασης στη 
θέση «Μαζογερέ - Βελατούρι - Αραπάκι» της Κοινό¬ 
τητας Κουβαρά Δήμου Μαρκοπούλου Ν. Αττικής. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/2259 ( 1 ) 

Κήρυξη ως αναδασωτέας δημόσιας δασικής έκτασης στη 
θέση Αγ. θεόδωροι της Κοινότητας Βαθέως Αίγινας 
Νομ. Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188-205 του Ν.Δ. 86/69 «περί Δασικού 
Κώδικος», και των άρθρων 37-44 του Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώοεως» και του 709/1970 Β. Δ/τος, που εκ- 
δόθηκε σε εκτέλεση αυτού. 


2. Τις διαταγές του Υπουργείου Γεωργίας: 

α) 160417/1180/9.7.1980 

β) 182447/3049/24.9.1980 

Υ) 141823/24.2.1983 

δ) 80300/4928/5.8.1991. 

3. Την πρόταση που υποβλήθηκε με την 3674/1.11.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης με εμβαδόν 370 τ.μ. που καλύπτονταν από σχίνα θα¬ 
μνώδους μορφής και εκχερσώθηκε από την Ελευθερία 
σύζ. Γ. Αναγνώστου, κάτοικο Νίκαιας το α’ δεκαπενθή¬ 
μερο Ιανουάριου 1993. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεΙ με 
Φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο, και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε παράνομα, τη δασική έκταση 0,370 στρέμ¬ 
ματα. 

Η έκταση αυτή, που βρίσκεται στη θέση Αγ. θεόδωροι 
της περιφέρειας της Κοινότητας Βαθέως Αίγινας Νομ. Ατ¬ 
τικής, καλυπτόταν από σχίνα θαμνώδους μορφής και εκ¬ 
χερσώθηκε παράνομα από την Ελευθερία σύζ. Γεωργίου 
Αναγνώστου κάτοικο Μπελογιάννη 89α - Νίκαια, Πει¬ 
ραιά. 

Σχετικό το σχεδιάγραμμα με κλίμακα 1:200, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Α και με όρια: 

Ανατολικά: Αγροτική έκταση. 

Δυτικά: Δάσος πεύκης. 

Βόρεια: Δάσος πεύκης. 

Νότια: Δρόμος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Δεκεμβρίου 1993 

Ο Νομάρχης 
ΝΙΚ. ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Γλυφάδας Νομ. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (ΦΕΚ 58/Α). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (ΦΕΚ 138/Α'), όπως 
τροποποιήθηκε με το από 19.6.1987 Π. Δ/γμα (ΦΕΚ 592/ 
Δ). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (ΦΕΚ 154/Α'), όπως τροποποιήθηκε με 
το αριθ. 367/1987 Π. Δ/γμα (ΦΕΚ 163/Α ). 

4. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α). 

5. Τις από 15.2.1993 και 2.4.1993 αιτήσεις των Νικο¬ 
λάου Ρουσινέλου και Νικολάου Δημητρόπουλου. 

6. Την από 9.4.1993 αίτηση των Νικολάου Ρουσινέλου, 
Νικολάου Δημητρόπουλου και Ιωάννας Αλεξίου. 

7. Την 316/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την 35843/8.10.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υπουργού Περιβάλλοντος, Χωροταξίας και Δημ. Έρ¬ 
γων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 
10.10.1992 Π. Δ/γμα (ΦΕΚ 1135/Δ') από το βαρυνόμενο 
ακίνητο, που βρίσκεται εντός του ρυμοτομικού σχεδίου 
Αθηνών επί της οδού Ηλιου αρ. 31 (Ο.Τ. 76), για το οποίο 
έχει εκδοθεί ο 5540/1993 σχετικός τίτλος δικαιώματος 
μεταφοράς συντελεστή δόμησης στο όνομα των Νικολάου 
Ρουσινέλου και Νικολάου Δημητρόπουλου, σε άλλο ακί¬ 
νητο (ωφελούμενο) που βρίσκεται εντός του ρυμοτομικού 
σχεδίου του Δήμου Γλυφάδας (Νομ. Αττικής) επί της οδού 
Μιαούλη αρ. 5, φερόμενο ως ιδιοκτησία των Νικολάου 
Ρουσινέλου και Νικολάου Δημητρόπουλου ή Δημητρουλό- 
πουλου, όπως το ωφελούμενο ακίνητο φαίνεται με στοι¬ 
χεία Α, Β, Γ, Δ, Α, στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 108175/ 


1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη- 
βεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 246,58 
τ.μ. που αντιστοιχεί σε 28,66 τ.μ. από ισόγειο και 212,188 
τ.μ. από ορόφους του βαρυνομένου ακινήτου. 

3. Τα ειδικότερα στο^εία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 1.010,19 τ.μ. 

β) Ποσοστό κάλυψης: 23% 

γ) Συντελεστής δόμησης: 0,95. 

δ) Μέγιστο επιτρεπόμενο ύψος του ανεγερθησόμενου 
κτιρίου: δεκαοκτώ μέτρα (18,00) μ. 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 108175/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερόμενους πιστοποιητικό από το οικείο Υπο¬ 
θηκοφυλακείο για την σημείωση στη μερίδα του δικαιού¬ 
χου του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος, 
Χωροταξίας και Δημοσίων Έργων άτι ακυρώθηκε ο 5540/ 
1993 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2 

1. Ακυρώνεται ο 5540/1993 ονομαστικός τίτλος δικαι¬ 
ώματος μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με¬ 
ταφοράς συντελεστή δόμησης στο όνομα των Νικολάου 
Ρουσινέλου και Νικολάου Δημητρόπουλου ή Δημητρουλό- 
πουλου σε αντικατάσταση του 5540/1993 τίτλου, για το 
υπολειπόμενο και μη χρησιμοποιηθέν εμβαδόν 3,812 τ.μ. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ ΛΑΛΙΟΤΗΣ 

ΑΠΟΦΑΣΕΙΣ 

Αριθ. 108870/8312 (3) 

Χωροθέτηση και οικιστική καταλληλότητα έκτασης στη 

θέση «Μαζογερέ - Βελατούρι - Αραπάκι» της Κοινότη¬ 
τας Κουβαρά Δήμου Μαρκοπούλου Ν. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 1,2 και 3 του άρθρου 29 του Ν. 
1947/1991 «απλούστευση φορολογικών διαδικασιών και 
άλλες ρυθμίσεις» (ΦΕΚ 70/Α'), όπως η παρ. 1 συμπληρώ¬ 
θηκε με την παρ. 7 του άρθρου θ και την παρ. 9 του άρ¬ 
θρου 8 του Ν. 2052/1992 (ΦΕΚ 94/Α ) κάι της παρ. 16 
του άρθρου 6 του Ν. 2160/1993. 

2. Τις διατάξεις του άρθρου 1 της 71076/7351/ 
24.6.1991 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων «απαιτούμενα δικαιολογη- 
τικά για την έκδοση της απόφασης οικιστικής καταλληλό¬ 
τητας και για την έγκριση της πολεοδομικής μελέτης του 
άρθρου 29 του Ν. 1947/91 και σχετικές ρυθμίσεις» (ΦΕΚ 
492/Β). 

3. Τις διατάξεις του άρθρου 23 παρ. 1 (εδ. ιδ') του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α'). 

4. Τις διατάξεις της παρ. β' του άρθρου 1 του Π. Δ/τος 
28/5.2.1993 «καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 9/Α'). 

5. Την 6428/19.10.1992 αίτηση της Παρασκευής Μπά- 
τσου. 

6. Την 414/1992 γνωμοδότηση του Δημοτικού Συμβου¬ 
λίου Μαρκοπούλου. 

7. Την 96/1992 γνωμοδότηση της Κοινότητας Κου¬ 
βαρά. 

8. Το 8742/23.11.1992 έγγραφο της Δ/νσης Γεωργίας 
Νομαρχίας Ανατ. Αττικής με το 6/1992 πρακτικό της Ευ¬ 
καιριακής Νομαρχιακής Επιτροπής (Ε.Ν.Ε.). 

9. Το 5010/24.11.1992 έγγραφο της Β' Εφορείας 
Προϊστορικών και Κλασσικών Αρχαιοτήτων του ΥΠ.ΠΟ. 

10. Το 69187/21.9.1993 έγγραφο της Δ/νσης Περι¬ 
βαλλοντικού Σχεδιασμού. 

11. Το 34989/17.9.93 έγγραφο της Δ/νσης Ο.Κ.Κ. 

12. Την 8022/6.10.1992 δήλωση του Αλκιβιάδη Σουλι¬ 
ώτη, ενώπιον του Συμβολαιογράφου Κορωπίου Δημητρίου 
Αντωνίου Αντωνάκη. 

13. Τα λοιπά στοιχεία του φακέλλου. 

14. Την 8/συν. 55/15.7.1993 γνωμοδότηση της Εκτε¬ 
λεστικής Επιτροπής του Οργανισμού Αθήνας. 

15. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ 154/Α') και το γεγονός ότι από τις κανονιστικές δια¬ 


τάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού και του οικείου 
ΟΤΑ, αποφασίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 89 στρεμμάτων, η 
οποία ανήκει εξ αδιαιρέτου σε 99 συνιδιοκτήτες που εκ¬ 
προσωπούνται βάσει του αριθ. 8856/6.9.1993 συμβο¬ 
λαίου του Συμβολαιογράφου Κορωπίου Δημητρίου Αντω¬ 
νίου Αντωνάκη, από τους Νικόλαο Φιλιππίδη, Αλκιβιάδη 
Βενέτη και Ιωάννη Σαμαρά, που βρίσκεται στη θέση «Μα- 
ζογερέ - Βελατούρι - Αραπάκι» της Κοινότητας Κουβαρά 
του Δήμου Μαρκοπούλου (Νομ. Αττικής), όπως η έκταση 
αυτή φαίνεται περικλειόμενη με κόκκινη γραμμή στο σχε¬ 
τικό πρωτότυπο διάγραμμα σε κλίμακα 1:2.000 που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την 108870/1997 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση, για την εξυπηρέτηση των εξής χρήσεων: 

-Χρήσεων αμιγούς κατοικίας, όπως προσδιορίζονται 
από το άρθρο 2 του από 23.2.1987 Π. Δ/τος (ΦΕΚ 166/ 
Δ). 

Β. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώ¬ 
ρους κοινόχρηστους καθορίζεται σε 30%, πέραν του δασι¬ 
κού τμήματος εκείθεν του δρόμου. 

2. Μέσος συντελεστής δόμησης: τρία δέκατα (0,3). 

3. Μέγιστο επιτρεπόμενο ύψος των ανεγερθησόμενων 
κτιρίων: Επτά και μισό (7,50) μέτρα από το πέριξ φυσικό 
έδαφος. Πάνω από το μέγιστο επιτρεπόμενο ύψος των 
κτιρίων επιβάλλεται η κατασκευή κεραμοσκεπούς στέ¬ 
γης· 

4. Η δόμηση να είναι οργανωμένη και να διατηρηθούν οι 
υφιστάμενες συστάδες των δένδρων κατά τον σχεδία¬ 
σμά. 

5. Απαιτείται έγκριση των περιβαλλοντικών όρων του 
άρθρου 9 της 69269/5387/24.10.1990 (ΦΕΚ 678/Β ) 
κοινής υπουργικής απόφασης. 

Για την έγκριση αυτή απαιτείται μελέτη περιβαλλοντι¬ 
κών επιπτώσεων τύπου Β' του πίνακα 2 του άρθρου 16 της 
παραπάνω Κ.Υ.Α. 

6. Για την έγκριση των περιβαλλοντικών όρων απαιτείται 
εγκεκριμένη από την Δ/νση Υγιεινής του Νομού μελέτη 
επεξεργασίας και διάθεση υγρών αποβλήτων σύμφωνα με 
τις κείμενες υγειονομικές διατάξεις. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1993 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

